બાકી કોઈ પણ માણસ સાવ ન ગમે એવું તો કેમ બને ? માણાસ સામે મતભેદ હોઈ શકે, પણ એ મતભેદને એનેસ્થિયા આપતા રહીને મનભેદમાં ન પરિણમે એ શીખવું રહ્યું. કોઈ પણ સંબંધોમાં એકમેકની ખામીઓ તરફ આંખ મીંચામણાં કરવા અને ખૂબીઓ તરફ નજર રાખવી. એ સંબંધોને સાચવવાનું સૂત્ર ગણી શકાય. ધૂમકેતુનું સદાબહાર વાક્ય કદી ભૂલવા જેવું નથી. માણસ પોતાની દ્રષ્ટિ છોડીને અન્યની દ્રષ્ટિએ જોતા શીખે તો અડધું જગત શાંત થઈ જાય. સંબંધમાં અન્ય પાસેથી આપણે જે આશા રાખતા હોઈએ… એવી જ આશા અન્યની પણ આપણી પાસેથી અવશ્ય હોય છે – એ યાદ રાખીને એ મુજબ વર્તવું રહ્યું.